open-index/open-wikipedia-markdown huggingface dataset:
אלי לוי (ראש מועצה)

**אליהו (אלי) לוי** (נולד ב-10 בדצמבר 1951) הוא פוליטיקאי ישראלי, כיהן כראש הוועדה הקרואה במועצה המקומית עילוט שבגליל (1991–1998), וכראש המועצה המקומית להבים משנת 2000 ועד 2018.

## ביוגרפיה
נולד במעברה בזכרון יעקב למשפחה של 11 ילדים. ב-1986 משפחתו הייתה מראשוני המתיישבים בלהבים. תחילת דרכו הפוליטית הייתה בליכוד, שם היה חבר מרכז המפלגה. שימש כיועץ בכיר ב"שירות לאיכות הסביבה" שקדם למשרד לאיכות הסביבה, והיה בצוות ההקמה של המשרד ויועצו של השר הראשון במשרד, רוני מילוא. בתוך הליכוד נחשב לסמן שמאלי יחסית, וב-1993 נמנה עם פעילי הליכוד שנסעו לתוניסיה להיפגש עם נציגי אש"ף.
ב-1991 התמנה לראש ועדה קרואה ביישוב עילוט שבגליל, תפקיד שבו כיהן למשך שש שנים. ב-1997 מינה אותו שר התשתיות אריאל שרון למנכ"ל הרשות לפיתוח הנגב במשרדו. לאחר ששרון עזב את הליכוד והקים את מפלגת קדימה הצטרף לוי לקדימה, והיה יו"ר סיעת קדימה במרכז השלטון המקומי.

בבחירות המקומיות ב-1998 התמודד למועצת להבים בראש רשימה עצמאית "להב". רשימתו זכתה ב-4 מנדטים, והוא הפסיד באחוזים בודדים לאל"ם במיל' ויצמן אפרים. לאחר כשנתיים נפטר אפרים, ולוי החליפו כראש המועצה. בבחירות המקומיות ב-2003 גבר על יוסי ניסן כשזכה ל-66% מהקולות. שימש כממלא מקום יו"ר מרכז השלטון המקומי, יו"ר המחלקה לקשרים בינלאומיים, יו"ר ועדת הפיטורים וחבר בוועדה לקבלת עובדים. במסגרת תפקידו כיו"ר הוועדה לקשרים בינלאומיים, נפגש עם ראשי רשויות ממדינות שונות, לרבות סוריה, לבנון, תוניסיה, מצרים וירדן. התפטר מכל תפקידיו במרכז השלטון המקומי ב-2009 במחאה על התנהלות היו"ר שלמה בוחבוט.

בבחירות בשנת 2008 ניצח שוב ברוב של 54% את המועמדים אלון בנדט ויעקב שנחה. בבחירות בשנת 2013 התמודד פעם נוספת, וניצח ארבעה מועמדים נוספים כשזכה ב-41% מהקולות.

שימש גם כיו"ר איגוד, ערים לכיבוי אש באר שבע והנגב.

בדחיפתו, הוקמה בלהבים תחנת הרכבת להבים – רהט.

לקראת הבחירות בשנת 2018 הודיע שלא יתמודד שוב, מסיבות אישיות.

## חיים אישיים
נשוי לליזה ואב לשלושה.

## קישורים חיצוניים
* שרון טל, להבים זה אלי לוי: ראש מועצת להבים היוצא בריאיון פרידה, אתר "באר שבע נט".

## הערות שוליים

קטגוריה:ראשי מועצת להבים
קטגוריה:ראשי ועדות קרואות
קטגוריה:ראשי רשויות מקומיות שנבחרו ברשימה עצמאית
קטגוריה:פעילי הליכוד
קטגוריה:פעילי מפלגת קדימה
קטגוריה:עובדי המשרד להגנת הסביבה
קטגוריה:פקידים במשרדי ממשלת ישראל
קטגוריה:עילוט
קטגוריה:ישראלים שנולדו ב-1951
אליפות אירופה בכדורסל נשים 2023

**אליפות אירופה בכדורסל נשים 2023**, היא האליפות האזורית ה-39 שאורגנה על ידי פיב"א אירופה. האליפות התקיימה בישראל ובסלובניה בין ה-15 ביוני ל-25 ביוני 2023. המשחקים נערכו בתל אביב ובלובליאנה.

* לובליאנה - סטוז'יצה ארנה (12,480 מקומות), בית ג', בית ד', שלבי הגמר
* תל אביב - היכל קבוצת שלמה (3,500 מקומות), בית א', בית ב' 

נבחרת  זכתה באליפות לאחר שגברה במשחק הגמר על 

## מוקדמות
### נבחרות שהעפילו

## שלב הבתים
### בית א'

### בית ב'

### בית ג'

### בית ד'

## שלב הנוקאאוט

משחק הגמר

## נבחרת ישראל בתחרות
נבחרת ישראל בכדורסל נשים העפילה למשחקים כמדינה המארחת. היא הפסידה בכל המשחקים.

כדרסלניות של הנבחרת: 

* אלכסנדרה כהן - 27 נקודות  
* עדן רוטברג - 30 נקודות  
* ירדן גרזון - 34 נקודות
* דנאיל רבר - 27 נקודות  
* אליסה ברון-פלג - 23 נקודות  
* עדן זיפל - 18 נקודות  
* ג'ני סימס - 19 נקודות  
* דניאל קארש - 1 נקודות  
* ליאור גרזון -  
* טל שחר -  
* צליל ואטורי - 
* שירן צעירי -

## השחקניות המצטיינות
* שחקנית מצטיינת -  אמה מסמן
* מלכת הסלים -  אמה מסמן (130, 30.5 בממוצע למשחק)
* מלכת הריבאונדים -  כריסטין אנגווה (49, 12.3 בממוצע למשחק)
* מלכת האסיסטים -  זולי אלמן (52, 8.7 בממוצע למשחק)

### נבחרת התחרות
*  ז'ולי אלמן
*  ז'ולי ואנלו
*  אמה מסאמן
*  אלבה טורנס
*  סנדרין גרודה

## הדירוג הסופי

## קישורים חיצוניים
* 
* סיכום מאתר todor66
* תחרות העפלה

2023
קטגוריה:תחרויות כדורסל ב-2023
קטגוריה:ישראל: תחרויות ספורט נשים
קטגוריה:סלובניה: ספורט
קטגוריה:תל אביב-יפו: תחרויות ספורט
קטגוריה:2023 באירופה
קטגוריה:2023 בישראל: כדורסל
NOSS

**NOSS**,  Naval Ocean Surveillance System (NOSS) (בתרגום לעברית:מערכת פיקוח על האוקיינוס של הצי) היא מערכת לוויינים שפותחה בארצות הברית. הלוויינים מופעלים על ידי צי ארצות הברית במטרה לבצע איכון של אוניות הצי הסובייטי ורוסי.

המערכת פותחה על ידי מעבדת המחקר של צי ארצות הברית והחלה לפעול בשנת 1976. היא מנצלת לוויינים במסלול לווייני נמוך לגילוי פעילות מכ"ם של האוניות ובעזרת שיטות של מערכת ניווט לוויינית מבצעת איכון.

הדור הראשון של לווייני המערכת שוגר בשנים 1976–1987. בוצעו 9 שיגורים. כל שיגור כלל יחידת האצה להעברת הלוויינים למסלול הרצוי לאחר סיום פעילות משגר ומערכת של 3 לוויינים עם מכשור. כל השיגורים בוצעו מבסיס חיל האוויר ונדנברג עם משגרים מדגם אטלס E/F ואטלס H. כל השיגורים הסתיימו בהצלחה. המערכות הראשונות נבנו במעבדת המחקר של צי ארצות הברית ובהמשך הבנייה עברה למרטין מריאטה.

שיגורי הדור השני בוצעו בשנים 1990–1996. בוצעו 4 שיגורים. כל שיגור כלל יחידת האצה להעברת הלוויינים למסלול הרצוי לאחר סיום פעילות משגר ומערכת של 3 לוויינים עם מכשור. משקל הלוויינים גדל ולכן היה צורך לנצל משגר חזק יותר. השיגורים בוצעו מבסיס חיל האוויר ונדנברג ונמל החלל קייפ קנוורל בעזרת משגר טיטן 4. שיגור שבוצע בשנת 1993 נכשל. עלות הלוויינים שנהרסו הייתה 800 מיליון $ (כ-1.6 מיליארד $ במחירי 2023). הלוויינים האחרונים בסדרה הפסיקו לפעול בשנת 2012.

שיגורי הדור השלישי החלו בשנת 2001. בוצעו 9 שיגורים. כל שיגור כולל זוג לוויינים עם מכשור. משקל של זוג לוויינם היה 6500 ק"ג. השיגורים בוצעו מבסיס חיל האוויר ונדנברג ונמל החלל קייפ קנוורל בעזרת משגר אטלס 2, אטלס 3 ואטלס 5. בשנת 2022 לראשונה בוצע שיגור בעזרת משגר פאלקון 9.

## קישורים חיצוניים

* תיאור המערכת
* נתונים על השיגורים
* תיאור הלוויינים

## הערות שוליים

קטגוריה:לוויינים אמריקאיים
קטגוריה:לווייני ריגול
אגרטון קוגהיל

**אגרטון קוגהיל** (באנגלית: **Egerton Coghill**; 7 בפברואר 1853 – 9 באוקטובר 1921) היה צייר אירי.

## ביוגרפיה
קוגהיל נולד ב-7 בפברואר 1853 במחוז קורק. הוא היה בנו השני של הצייר האירי סר ג'ון ג'וסלין קוגהיל, הברון הרביעי, ואשתו קתרין פרנסס, בתו של ג'ון פלנקט, ברון פלנקט השלישי. מקבל צלב ויקטוריה. נוויל קוגהיל, היה אחיו הבכור. אדית אנה סומרוויל הייתה בת דודתו. בתחילה הוא הוכשר כמהנדס בבית הספר הייליברי, הרטפורדשייר.

קוהגיל התחתן עם אליזבת סומרוויל. היא הייתה אחותה של אדית סומרוויל . את קוגהיל ירש בנו הבכור מרמאדוק קוגהיל, שהיה חייל בשתי מלחמות העולם. בנו השני היה נוויל קוגהיל, פרופסור באוניברסיטת אוקספורד, בעוד שבנו הצעיר היה השחקן אמברוז קוגהיל.

קוגהיל נפטר במהלך ביקור באנגליה ב-9 באוקטובר 1921. הוא נקבר בתחילה באנגליה, אך הוצא מהקבר ב-1923 והובא חזרה לקבורה באירלנד כדי להיקבר מחדש בחצר הכנסייה של מקום הולדתו.

### קריירה
הוא עזב קריירה בהנדסה כדי להמשיך במקצוע האמנויות, למד בדיסלדורף ואקדמיה ז'וליאן בפריז. מ-1883 עד 1884 הוא התגורר בברביזון ליד פונטנבלו, ואז נסע לאנגליה שם הפך לחבר במועדון האמנות האנגלית החדשה.

קוגהיל הציג באקדמיה המלכותית היברניאן בין 1882 ל-1919, ובתערוכות הסתיו של ליברפול בגלריה לאמנות ווקר. הוא חזר לארץ הולדתו והתיישב בעיר הולדתו לאחר שעזב את פריז ב-1884. הוא הופיע פעם אחת בסלון פריז ב-1886, ומעולם לא הציג באקדמיה המלכותית. רבים מציוריו מציגים את הנופים של מחוז קורק. לקוגהיל לא היה רצון לפרסום והוא לא היה תחרותי, מה שגרם לכך שהוא הציג את עבודתו לעיתים רחוקות יחסית.

גלריית קרופורד, הגלריה הלאומית של אירלנד ומוזיאון אשמולאן מכילים כולם דוגמאות לעבודותיו. תערוכה רטרוספקטיבית של יצירותיו התקיימה באשמולאי ב-1964, והציגה 73 מציוריו. ב-1965 נערכה תערוכה קטנה יותר בגלריה של מועדון האלפין, לונדון.

"פרס אגרטון קוגהיל לציור נוף" נוסד לזכרו באוניברסיטת אוקספורד. 

## הערות שוליים

קטגוריה:ציירים אירים
קטגוריה:ילידי 1853
קטגוריה:נפטרים ב-1921
STS-104

**STS-104**, הייתה משימה בתוכנית מעבורות החלל של נאס"א. המטרה העיקרית הייתה להתחבר לתחנת החלל הבין-לאומית ולהתקין יחידת מעבר חדשה - קווסט Quest Joint Airlock. יחידת מעבר זו מתאימה לאנשי צוות שלובשים חליפות חלל אמריקאיות ורוסיות. היא נבנתה תוך שיתוף פעולה של מרכז טיסות החלל מרשל עם בואינג.

## צוות
* **מפקד המשימה:** סטיבן לינדזי 
* **טייס:**  צ'ארלס הובו (Charles O. Hobaugh)
* **מומחה למשימה:** מייקל גרנהארד (Michael L. Gernhardt)
* **מומחה למשימה:** ג'נט לין קבנדי (Janet L. Kavandi)
* **מומחה למשימה:** ג'יימס ריילי (James F. Reilly)

## המשימה
משימת STS-104 הייתה המשימה העשירית לתחנת החלל הבינלאומית. המעבורת שוגרה ממרכז החלל קנדי ב-12 ביולי 2001 וב-14 ביולי היא התחברה למודול דסטיני" של תחנת החלל הבין-לאומית. באותה עת תחנת החלל הייתה מאוכלסת במשלחת מס' 2 לתחנת החלל הבין-לאומית בפיקוד של יורי אוסצ'וב. 

ב-15 ביולי גרנהרדט וריילי החלו בפעילות חוץ רכבית. הם התחילו בהכנות לניצול של יחידת מעבר חדשה "קווסט". פעילות זו נמשכה ב-2 הליכות חלל נוספות. בסך הכול נדרשו כ-16 שעות עבודה. פעילות חוץ רכבית שלישית ואחרונה בוצע תוך ניצול יחידת מעבר חדשה.

במקביל לפעילויות אלו בוצע פירוק ציוד שהגיע עם המעבורת והעברתו לתחנת החלל.

מעבורת התנתקה מתחנת החלל ונחתה במסלול נחיתה מס' 15 במרכז החלל קנדי ב-25 ביולי.

משלחת מס' 2 של תחנת החלל המשיכה בעבודה שנמשכה עד ל-22 באוגוסט 2001.

## ראו גם
* משימות מעבורות החלל

## קישורים חיצוניים

* אודות משימת STS-104 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

STS-104
קטגוריה:2001 בארצות הברית
פרנקיה אבקורה

**פרנקיה אבקורה** (שם מדעי: *Farancia abacura*) הוא מין של נחש ממשפחת הזעמניים ותת-משפחת הדיפסדידיים, החי בדרום ארצות הברית בשטח המדינות: אלבמה, ארקנסו, פלורידה, ג'ורג'יה, אילינוי, קנטקי, לואיזיאנה, מיסיסיפי, מיזורי, צפון קרוליינה, אוקלהומה, דרום קרוליינה, טנסי, טקסס ווירג'יניה.

נחש זה דומה לנחש סלוד-אף ובעל מבנה גוף דומה באורך של 1 עד 1.4 מטר ולעיתים גם באורך 2 מטרים. הוא בעל דו-צורתיות זוויגית, כשהנקבות מעט גדולות מהזכרים והוא בעל גוונים שחורים עד אפורים עם רצועות פנימיות בגווני ורוד-אדום. צידי הראש לעיתים צהובים והראש גדול ושטוח, העיניים קטנות והאף עבה עם נחיריים מגודלים.

הנחש מצוי לרוב סביב מקווי מים מתוקים ולעיתים גם מליחים וכן בשולי יערות אם כי לרוב מצוי באזורים מוצפי מים. הנחש כמעט שלא עולה ליבשה לפרקי זמן רבים, אם כי הוא נכנס לתרדמת חורף בחללי עצים וגזעים. 

תזונתו של הנחש מורכבת בעיקר מסירניים ואמפיומיים וכן מעוד דו-חיים. הנחש איננו ארסי והוא בעל שיניים אחוריות גדולות המותאמות לתפיסת טרף חלקלק. אם הנחש מופרע הוא נוטה להימלט לחורים ואם נתפס בשטח פשוט ישתמש בהרתעה הכוללת הסתרת ראשו ושליפת זנבו האדום עז כדי להבהיל טורפים.

מצב שימור בטבע הוא "ללא חשש".

למין זה יש 2 תת-מינים:
* Farancia abacura abacura
* Farancia abacura reinwardtii

## קישורים חיצוניים

## הערות שוליים

קטגוריה:בעלי חיים שתוארו ב-1836
קטגוריה:טקסונים שתוארו בידי ג'ון אדוארדס הולברוק
קטגוריה:ארצות הברית: זוחלים
קטגוריה:דיפסדידיים
תוצר לוואי

[250px|ממוזער|שמאל|[נסורת היא תוצר לוואי של תעשיית העץ]]
**תוצר לוואי** או **מוצר לוואי** הוא מוצר שנוצר בתהליך ייצור של מוצר אחר. תוצר לוואי יכול להיות שימושי וסחיר או שהוא יכול להיחשב כפסולת.

## הגדרות

בהקשר של ייצור, תוצר לוואי מוגדר כ"התפוקה מתהליך ייצור משותף שהיא מינורית בכמות ו/או בשווי מימוש נטו  בהשוואה למוצרים העיקריים". מכיוון שמוצרי לוואי נחשבים ללא השפעה חשבונאית על התוצאות הכספיות המדווחות, לא נרשמות להם הקצאות בעלויות המשותפות. על פי מוסכמה, תוצרי לוואי אינם חלק מהמלאי, אך ה-NRV מתוצרי לוואי מוכר בדרך כלל כ"הכנסה אחרת", או כהפחתה של עלויות עיבוד ייצור משותף.

סוכנות האנרגיה הבינלאומית (IEA) מגדירה תוצר לוואי בהקשר של הערכת מחזור חיים סביבתי  על ידי הגדרת ארבעה סוגי מוצרים שונים: "מוצרים עיקריים, תוצרים נלווים (הכרוכים בהכנסות דומות למוצר העיקרי), תוצרי לוואי (שנובעים מכך, בהכנסות קטנות יותר), ומוצרי פסולת (שמספקים הכנסה קטנה או לא).

## דוגמאות
* סובין הוא תוצר לוואי של טחינת חיטה לקמח לבן. את הסובין ניתן להפוך לקומפוסט או לשרוף, אך גם להשתמש כמרכיב מזין במזון אנושי או מזון לבעלי חיים.
* בנזין היה במקור תוצר לוואי של זיקוק נפט.
* הפלסטיק התחיל גם הוא כתוצר לוואי של זיקוק נפט.
* דבשה היא מוצר לוואי של ייצור סוכר לבן.
* אפר פחם הוא תוצר לוואי של שריפת פחם.
* לנולין הוא תוצר לוואי של גידול כבשים.

## הערות שוליים

*
קטגוריה:ייצור
קטגוריה:מיחזור
אם אתה בסביבה

"**אם אתה בסביבה**" (מוכר גם בשם "**העיירה שלי**") הוא שיר בביצוע הזמר הישראלי אריק סיני. יצחק קלפטר כתב והלחין את השיר, והוא נכלל באלבומו של סיני "צל כבד", שיצא לאור ב־1981.

## על השיר
יצחק קלפטר כתב והלחין את "אם אתה בסביבה" לאחר שאריק סיני פנה אליו בטלפון וביקש ממנו לבוא לביתו של קלפטר ולשמוע שירים שיש לו. קלפטר ענה בחיוב, ובזמן שחלף בין ניתוק הטלפון ועד שסיני הגיע לביתו, בתוך פחות מרבע שעה, נכתב והולחן השיר.

קלפטר, שנולד בחיפה, אך עבר עם משפחתו לתל אביב כשהיה בן שלוש, זכר את ילדותו המוקדמת ומגוריו בחיפה וכתב את השיר על הרחוב בחיפה שבו התגורר בילדותו.

בריאיון לכתבה בנושא שירים שקשורים לאיכות הסביבה ציין קלפטר שהשיר הוא "בהחלט בעל אלמנט ירוק [...] יש חשיבות גדולה לשמירה על המקום שבו אנו חיים".

## קבלת השיר
השיר ערך את הופעת הבכורה שלו במצעד הפזמונים השבועי של רשת ג' ב־19 באוגוסט 1981 והגיע בשיאו למקום השלישי. השיר יצא מהמצעד ב־2 בדצמבר 1981 בתום 12 שבועות צעידה.

במצעד הפזמונים העברי השנתי לשנת תשמ"ב של רשת ג' השיר דורג במקום ה־16, ובמצעד השנתי של גלי צה"ל הוא דורג במקום השמיני.

### מיקומי שיא
#### מצעדים שבועיים

#### מצעדים שנתיים

## קישורים חיצוניים

* "אם אתה בסביבה" בביצוע יצחק קלפטר בהופעה, באתר יוטיוב

## הערות שוליים

קטגוריה:שירי אריק סיני
קטגוריה:שירים בעברית
קטגוריה:שירים שנכתבו על ידי יצחק קלפטר
קטגוריה:שירים שהולחנו על ידי יצחק קלפטר
מוזיאון התיאטרון היהודי ברומניה

**מוזיאון התיאטרון היהודי ברומניה** (ברומנית: **Muzeul Teatrului Evreiesc în România**) שוכן בקומת הקרקע של בית המוזאונים, ברחוב אלכסנדרי מספר 6, ביאשי, רומניה ומכיל תערוכת קבע המוצגת ב-11 אולמות, בשכנות למוזיאון פרעות יאשי. שני המוזיאונים נפתחו ביוני 2020, בבניין שבחצרו בו נרצחו יהודי יאשי בפרעות יאשי לפני 79 שנים.

המוזאון הוקם ביאשי לזכר תיאטרון היידיש המודרני הראשון, שהוקם על ידי אברהם גולדפדן בעיר זו ב-1876. אולם "אברהם גולדפגן" כולל כתבי יד, תצלומים וכרזות של תיאטרון היידיש. שני אולמות קרויים "ראשית התיאטרון היהודי" ויש בהם פלקטים ומסמכים מקוריים המעידים על ההצגות שהופקו על ידי גולדפגן ולהקתו. ארבעה אולמות נוספים מוקדשים לתיאטרון היהודי הממלכתי של יאשי, שפעל בין השנים 1949 - 1963. באולמות אלה יש כרזות של מופעים מהשנים הראשונות לפעילות, מערך של בובות, תפאורות, בית מלאכה לחייטות, תבניות של התיאטרון, שפורק ב-1963 ותצלומים של חברי הלהקה.

האולמות הבאים מוקדשים להתיאטרון היהודי באראשאום, שפעל בבוקרשט בימי מלחמת העולם השנייה. גם התיאטרון היהודי הממלכתי בבוקרשט מקבל כיסוי נרחב. באולם האחרון יש פעילות אינטראקטיבית עבור הילדים.

## קישורים חיצוניים
* Muzeul Teatrului Evreiesc în România  
* Primul Muzeu al Pogromului şi Muzeul Teatrului Evreiesc, inaugurate la 79 de ani de la masacrul evreilor din Iaşi 

יאשי
רומניה
תיאטרון
תיאטרון
תיאטרון
קטגוריה:רומניה: מוזיאונים
ג'ון קסידי (פסל)

**ג'ון קסידי** (באנגלית: **John Cassidy**; 1 בינואר 1860 – 19 ביולי 1939) היה פסל וצייר אירי שעבד במנצ'סטר, אנגליה, ויצר פסלים ציבוריים רבים.

## ביוגרפיה
קסידי נולד בליטלווד קומונס, סליין, מחוז מית', אירלנד, ב-1 בינואר 1860. הוא עבר לדבלין בגיל 20 כדי למצוא עבודה. שם השתתף בשיעורי אמנות בלילות וזכה במלגה ללימודים במילאנו, איטליה. לאחר שנתיים, הוא עבר למנצ'סטר, אנגליה, שם התגורר עד סוף חייו. הוא למד בבית הספר לאמנות של מנצ'סטר ב-1883 ולימד שם ב-1887.

הוא יצר פסלים ציבוריים רבים, במיוחד אנדרטאות מלחמה, והציג באקדמיה המלכותית, באקדמיה המלכותית היברניאן ובגלריה לאמנות של מנצ'סטר סיטי. הוא נעזר במשך זמן מה בג'ון אשטון פלויד, פסל מקומי.

### יצירה
בשנת 1894 הזמינה הפילנתרופית אנריקה רילנדס פסל של בעלה המנוח, יצרן הטקסטיל ג'ון ריילנדס. הוא הוצב בחדר הקריאה של ספריית ג'ון ריילנדס במנצ'סטר, שאותה ייסדה לזכרו של בעלה. מאוחר יותר הזמינו תומכי הספרייה את קסידי לפסל פסל של אנריקטה, שנחשף ב-1907. שני הפסלים עומדים עדיין בשני קצות חדר הקריאה בספרייה, שהיא חלק מספריית אוניברסיטת מנצ'סטר. כמו כן, בתוך הספרייה נמצאת קבוצת פסלים של שלוש דמויות המייצגות תאולוגיה מעוררת השראה של המדע והאמנות (1898).
ממוזער|פסל ADRIFT, מנצ'סטר
תאגיד מנצ'סטר הזמין את קסידי בשנת 1896 לתכנן מזרקת נוי גדולה עבור כיכר אלברט, לציון יובל היהלומים של המלכה ויקטוריה. מזרקת היובל המשושה עמדה בכיכר עד שנות ה-20, אז הועברה לפארק היטון. בשנת 1997 במהלך שיפוצים של כיכר אלברט, שוחזרה המזרקה במקומה המקורי.

יצירה ידועה נוספת היא פסל ברונזה משנת 1907 בשם Adrift, המתאר משפחה שנצמדת לרפסודה בים סוער, סגנונו מראה את השפעתה של תנועת הפיסול החדש. הוא הוצג בגלריה החדשה בלונדון ולאחר מכן הוענק במתנה על ידי התעשיין ואספן האמנות של מנצ'סטר ג'יימס גרשם לתאגיד מנצ'סטר, שהשתמש בו במרכז חדש של גני פיקדילי, שנפתחו בסביבות 1930. פסל Adrift עומד כעת מול הספרייה המרכזית של מנצ'סטר בכיכר פטרוס הקדוש.

פסלו של קסידי - אדוארד קולסטון, הוקם באזור הידוע כמרכז כדי לחגוג את הפילנתרופיה של הסוחר אדוארד קולסטון, אך נחשב לשנוי במחלוקת בשל מעורבותו של קולסטון בסחר העבדים האטלנטי. ב-7 ביוני 2020, פסל קולסטון פורק מבסיסו על ידי מפגינים של Black Lives Matter ונדחף לנמל בריסטול. מיוני 2021 הוצג הפסל במוזיאון בבריסטול, במצב פגום ומעוות.

רבות מיצירותיו ששרדו נותרו במנצ'סטר, בעוד שיצירות קטנות יותר מוחזקות באוספים פרטיים.

### מוות ומורשת
בסוף חייו, קסידי התגורר בפאלופילד בדרום מנצ'סטר, כשהוא סבל מבריאות לקויה, הוא נלקח לבית החולים סנט ג'וזף. בזמן שהיה בבית החולים, קסידי המשיך לפסל ועבד על פסל החזה של האפיפיור פיוס ה-12 כאשר מת שם ב-19 ביולי 1939, בגיל 79. הוא נקבר בחלק הרומאי-קתולי של בית הקברות הדרומי של מנצ'סטר. המצבה שלו נושאת את הכתובת "ידיו עיצבו את היופי שראה".

רבים מהפסלים הציבוריים שלו נותרו בהווה לתצוגה בעיירות וערים ברחבי הממלכה המאוחדת. 

## גלריה

 File:War Memorial, Mercer Park, Clayton-le-Moors - geograph.org.uk - 658686.jpg|אנדרטת מלחמה
File:Colwyn Bay War Memorial (geograph 5031285).jpg|אנדרטת מלחמה
File:Edward VII (15371481482).jpg|אדוארד השביעי
File:Statues in John Rylands Library.jpg|תאולוגיה, מדע ואומנות - בספריית ריינולדס



## קישורים חיצוניים

## הערות שוליים

קטגוריה:פסלים בריטים
קטגוריה:ילידי 1860
קטגוריה:נפטרים ב-1939
לוסיאנו רודריגס

**לוסיאנו רודריגס רוסאלס** (בספרדית: **Luciano Rodríguez Rosales**; נולד ב-16 ביולי 2003) הוא כדורגלן אורוגוואי המשחק בעמדת החלוץ בניאום מליגת העל הסעודית ובנבחרת אורוגוואי.

## קריירה
רודריגס החל את קריירת המשחק שלו בקבוצת הנוער של פרוגרסו, וב-17 בינואר 2021 ערך את הופעת הבכורה שלו במדי הקבוצה הבוגרת. ב-27 בדצמבר 2022 עבר לליברפול מונטווידאו.

ב-26 ביולי 2024 חתם רודריגס בבאהיה מליגת העל הברזילאית ששילמה עבורו 11 מליון אירו במה שהיתה ההעברה היקרה בתולדותיה.

ב-10 בספטמבר 2025 חתם רודריגס על חוזה ל-5 שנים בניאום מליגת העל הסעודית.

### קריירת נבחרות
בינואר 2023 שיחק רודריגס עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. רודריגס שיחק גם בגביע העולם בכדורגל עד גיל 20 - 2023, כבש את השער היחיד במשחק הגמר וסייע לנבחרתו לזכות בגביע.

ב-26 במרץ 2024 ערך רודריגס בכורה בנבחרת הבוגרת בהפסד 1–2 לחוף השנהב במשחק ידידות.

## תארים
**ליבררפול מונטווידאו**
* ליגת העל האורוגוואית: 2023
;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פרוגרסו
קטגוריה:כדורגלני ליברפול מונטווידאו
קטגוריה:כדורגלני באהיה
קטגוריה:כדורגלני ניאום
קטגוריה:כדורגלני נבחרת אורוגוואי
קטגוריה:ספורטאים זרים בברזיל
קטגוריה:ספורטאים זרים בערב הסעודית
קטגוריה:אורוגוואים שנולדו ב-2003
אנדרסון דוארטה

**אנדרסון נאת'אל דוארטה דה סילבה** (בספרדית: **Anderson Nathael Duarte da Silva**; נולד ב-23 במרץ 2004) הוא כדורגלן אורוגוואי המשחק בעמדת הקיצוני השמאלי בדפנסור ספורטינג.

## קריירה
דוארטה החל את קריירת המשחק שלו בקבוצת הנוער של דפנסור ספורטינג, וב-10 בנובמבר 2021 ערך את הופעת הבכורה שלו במדי הקבוצה הבוגרת, בניצחון קבוצתו 2–0 על אורוגוואי מונטווידאו. בתום העונה העפיל עם קבוצתו לליגת העל האורוגוואית.

### קריירת נבחרות
בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. דוארטה שיחק גם בגביע העולם בכדורגל עד גיל 20 - 2023, כבש שלושה שערים ברציפות בשלבי הנוק-אאוט, כולל שני שערי ניצחון בשמינית הגמר ובחצי הגמר, וסייע לנבחרתו לזכות בגביע.

## תארים
;דפנסור ספורטינג
* גביע אורוגוואי (1): 2022

;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלני דפנסור ספורטינג
קטגוריה:אורוגוואים שנולדו ב-2004
ג'ון קומרפורד

**ג'ון קומרפורד** (באנגלית: **John Comerford**; 1770 – 25 בינואר 1832) היה צייר מיניאטורות.

## ביוגרפיה
ג'ון קומרפורד נולד בקילקני בסביבות 1770, אביו היה סוחר פשתן מקומי. לאחר שרכש ידע מסוים באמנות מהעתקת התמונות באוסף של המרקיז מאורמונד בטירת קילקני, הוא נסע מוקדם בחייו לדבלין, ונכנס כתלמיד לבתי הספר לאמנות של אגודת דבלין. בשנת 1790 קבל תעודה מבית הספר המשבחת את "כישרונו יוצא הדופן בציור". הוא זכה במדליה על ציור הדמות שלו ב-1791.

### קריירה
הוא בילה את החלק המוקדם של הקריירה שלו בקילקני ובמחוזות שכנים, אבל הוא עבד גם בדבלין. העבודות הראשונות שלו היו דיוקנאות של בני משפחה והזמנות דומות. עבודתו המוקדמת הומשלה לעבודתו של צייר הדיוקנאות האמריקאי גילברט סטיוארט, שחי בדבלין מ-1787 עד 1793, אך הוא הושפע מאוחר יותר מהאמן יליד אנגליה ג'ורג' צ'ינרי.
ממוזער|קפטן פיין, מינאטורה, 1809
קומרפורד פגש את צ'ינרי ב-1799, ובשנת 1800 עבר קומרפורד לבית משפחתו של צ'ינרי ברחוב דאם 27. במשך 15 השנים הבאות, התגורר קומרפורד עם צ'ינרי כאשר ביקר בדבלין. הכללתו של צ'ינרי את עבודתו של קומרפורד בתערוכת 1800 של אגודת האמנים באירלנד סייעה להפיץ את שמו של קומרפורד בדבלין. בהתייחסו לשתי המיניאטורות שלו של העלמות וורן, הגיב ה-Hibernian Journal "הנה אמן שמעולם לא ראינו או מעולם לא שמענו עליו. התדהמה שלנו מהתמונות שלו חייבת להסביר את נימת ההערצה הזו". הוא הציג שוב עם אגודת האמנים בבית הפרלמנט בשנים 1801 ו-1802, וביסס את עצמו כמיניאטוריסט.

קומרפורד מונה לסגן נשיא אגודת האמנים ב-1811, והציג בדבלין עד 1814. הוא הציג בלונדון באקדמיה המלכותית בשנים 1804 ו-1809, זכה להצלחה רבה וצבר מוניטין רב כצייר מיניאטורות בדבלין, והיה ביקוש רב ורווחי ליצירותיו. הוא הצטיין במיוחד בדיוקנאות הגברים, שעוצבו בקפידה, בצבעים שקטים. הוא המשיך לבקר בקילקני, וצייר 11 דיוקנאות של שחקנים מהתיאטרון הפרטי של קילקני בשנת 1808. אלה נחרטו לאחר מכן עבור התיאטרון (1825).
ממוזער|אוקמן, דיוקן מינאטורה
הוא היה אמן פופולרי, וקיבל עמלות מהאמנים האיריים, הצבא ואנשי הדת, כמו גם דמויות בולטות יותר מהחברה האירית. רבים מהפורטרטים הללו שוחזרו כתחריט במגזין היברניאן. דיוקנו של אוקונל נחרט ופורסם בלונדון ב-1825, שבו השתמש קומרפורד מאוחר יותר בפרסומת שלו ב-Freeman's Journal.

בשנת 1819, אגודת האמנים של דבלין, שנקרעה במשך כמה שנים במחלוקות פנימיות, הגישה בקשה ליצירת התאגדות. לכך היו מתנגדים פעילים, בראשם עמד קומרפורד שכתב לסר רוברט פיל, שהיה המזכיר הראשי של אירלנד באותה העת, להסביר את הסיבה להתנגדות. המחלוקת הסתיימה בתבוסה של קומרפורד וחבריו, והחברה השיגה את האמנה שלה ב-1821. משערים שקומרפורד ניסה להגן על המונופול האמנותי ממנו נהנה בדבלין. לאחר מכן הוא מעולם לא הצטרף או הציג באקדמיה המלכותית היברניאן.

קומרפורד צייר דיוקנאות של מספר חבריו הקרובים ביותר. הוא גם לימד מספר אמנים, כמו ג'ון דויל ותומאס קלמנט תומפסון, והשפיע רבות על סמואל לאב. קומרפורד פרש עם הון של 16,000 פאונד.

### מוות ומורשת
קומרפורד סבל מהתקף אפופלקטי, ומאוחר יותר מת ב-25 בינואר 1832 בביתו ברחוב בלינגטון 28.

הייתה לו בת אחת, מרי, לה הותיר קצבה של 500 פאונד.

כמה דוגמאות לעבודותיו הוצגו בתערוכה המיוחדת של מיניאטורות ב-1865, כולל דיוקנאות של ליידי שרה לנוקס, מר בורגיין ומר ויליאם פלטשר, האחרון בלבוש קולג'. יש מיניאטורה שלו של קצין צבא אנגלי במוזיאון דרום קנזינגטון .

## קישורים חיצוניים

## הערות שוליים

קטגוריה:ציירים אירים
קטגוריה:ילידי 1770
קטגוריה:נפטרים ב-1832
אלן מאטורו

**אלן אגוסטין מאטורו רומרו** (בספרדית: **Alan Agustín Matturro Romero**; נולד ב-23 במרץ 2004) הוא כדורגלן אורוגוואי המשחק בעמדת הבלם בלבאנטה מהלה ליגה בהשאלה מגנואה.

## קריירה
מאטורו נולד במונטווידאו למשפחה ממוצא איטלקי, החל את קריירת המשחק שלו כחלוץ בקבוצת הנוער של דפנסור ספורטינג. הוא הוסב לעמדת הבלם, ובעונת 2021 ערך את הופעת הבכורה שלו במדי הקבוצה הבוגרת. בתום העונה העפיל עם קבוצתו לליגת העל האורוגוואית. ב-21 בדצמבר 2022 חתם בגנואה האיטלקית, כאשר ההעברה הושלמה רשמית בינואר 2023.

ב-9 ביולי 2025 הושאל ללבאנטה לעונה אחת.

### קריירת נבחרות
במאי 2023 שיחק עם נבחרת אורוגוואי בכדורגל עד גיל 20 בגביע העולם בכדורגל עד גיל 20 - 2023, וסייע לנבחרתו לזכות בגביע. בתום הטורניר זכה בפרס "כדור הכסף", הפרס המוענק לשחקן השני בטיבו בטורניר, כסגנו של צ'זארה קזאדיי.

## תארים
;דפנסור ספורטינג
* גביע אורוגוואי (1): 2022

;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)

;אישי
* כדור הכסף של טורניר גביע העולם בכדורגל עד גיל 20 (2023)

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דפנסור ספורטינג
קטגוריה:כדורגלני גנואה
קטגוריה:כדורגלני לבאנטה
קטגוריה:אורוגוואים שנולדו ב-2004
אנדרס פרארי

**אנדרס מרטין פרארי מאלביירה** (בספרדית: **Andrés Martín Ferrari Malviera**; נולד ב-3 בינואר 2003) הוא כדורגלן אורוגוואי המשחק בעמדת החלוץ בסינט טראודן מליגת העל הבלגית.

## קריירה
פרארי החל את קריירת המשחק שלו בקבוצת הנוער של פניארול, ממנה עבר לקבוצת הנוער של דפנסור ספורטינג, וב-29 במאי 2022 ערך את הופעת הבכורה שלו במדי הקבוצה הבוגרת, בתיקו 1–1 של קבוצתו עם דפורטיבו מלדונדו. ב-6 באפריל 2023 נרכש ב-2.5 מיליון אירו וחתם על חוזה לחמש עונות בוויאריאל.

### קריירת נבחרות
ביוני 2023 שיחק עם נבחרת אורוגוואי בכדורגל עד גיל 20 בגביע העולם בכדורגל עד גיל 20 - 2023, כבש שער אחד בשלב הבתים, בניצחון נבחרתו 4–0 על עיראק, וסייע לנבחרתו לזכות בגביע.

## תארים
;דפנסור ספורטינג
* גביע אורוגוואי (1): 2022

;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)

;אישי
* מלך השערים של גביע אורוגוואי (2023)

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלני דפנסור ספורטינג
קטגוריה:כדורגלני ויאריאל
קטגוריה:כדורגלני סינט טראודן
קטגוריה:אורוגוואים שנולדו ב-2003
Privilegium de non tolerandis Judaeis

**Privilegium de non tolerandis Judaeis** (מלטינית: **הזכות שלא לסבול יהודים**, קרי: **פְּרִיבִילֵגְיוּם דֵה נוֹן טוֹלֵרַנְדִיס יוּדֵאִיס**) היא פריווילגיה שהוענקה לכמה ערים ב ובמלוכת הבסבורג החל מהמאה ה-16. במסגרת הפריווילגיה, נמנע מיהודים להתגורר בחלקים מסוימים בעיר או להחזיק בה מקרקעין. יתר על כן, נאסר עליהם להיכנס לעיר, פרט לימים שבהם היה מסחר ופעלו בהם השווקים. בלובלין, למשל, הוחלה הפריווילגיה ב-1535.

## ראו גם
* Privilegium de non tolerandis Christianis

## הערות שוליים

קטגוריה:פריווילגיה (כתב זכות)
קטגוריה:פולין: אנטישמיות
Trusted Execution Environment

**Trusted Execution Environment** (בראשי תיבות: TEE**,** בעבריתː **סביבת ביצוע מהימנה**) הוא אזור מאובטח במעבד המופרד מסביבת הריצה הרגילה (Rich Execution Environment או REE) ומאפשר הגנה על הקוד והמידע הנטענים אליו ומבטיח את שלמותם וסודיותם. שימוש ב-TEE מונע מגורמים לא מורשים, כגון קוד זדוני המתבצע בסביבת הביצוע הרגילה, לשנות או לצפות בקוד או נתונים בסביבת הביצוע המהימנה.

לעיתים, גם הבעלים של המחשב עצמו יכול להיחשב גורם לא מורשה, למשל, ביישומים המשתמשים במנגנוני ניהול זכויות דיגיטליות (DRM) מסוימים האוכפים שימש נאות בזכויות דיגיטליות כגון שימוש במוזיקה וסרטי וידאו. במקרה זה, מטרת השימוש ב TEE היא למנוע מבעלי המחשב גישה למידע ולקוד של מנגנוני האכיפה על מנת לעקוף אותם.

יישום סביבת ביצוע מהימנה נעשה על ידי הטמעה של ארכיטקטורת אבטחה ייחודית כהרחבה לחומרת המעבד, דוגמה לכך הם TrustZone במעבדי ARM ו-SGX בחלק ממעבדי אינטל. לעיתים נעשה שימוש במנגנונים המשמשים לתמיכה בווירטואליזציה במעבד כדי ליישם סביבת ביצוע מהימנה כמכונה וירטואלית, לשם כך נדרשים שירותים מיוחדים מה Hypervisor.

## היסטוריה
TEE הוגדר לראשונה על ידי ארגון OMTP  (Open Mobile Terminal Platform). ארגון זה של מפעילות רשתות סלולריות פרסם בשנת 2009, בשיתוף עם יצרני טלפונים חכמים, את תקן TR1. התקן הגדיר TEE כ"אוסף של רכיבי חומרה ותוכנה המספקים את המנגנונים הנחוצים המאפרים להגיע לאחת משתי רמות ההבטחה. מטרתה של הרמה הראשונה (פרופיל 1) היא להגן מפני התקפות מבוססות תוכנה בלבד. והמטרה של הרמה השנייה (פרופיל 2) היא להגן מפני התקפות משולבות של תוכנה וחומרה".

מאוחר יותר הושקו פתרונות TEE מסחריים המבוססים על טכנולוגיית ARM TrustZone, התואמים את תקן TR1, כמו חבילת התוכנה Trusted Foundations שפותחה על ידי חברת Trusted Logic.

## אופן הפעולה
TEE בדרך כלל הוא שילוב של מנגנון חומרתי היוצר סביבת ביצוע מוגנת ומערכת הפעלה המתבצעת על גבי המנגנון החמרתי.

מערכת הכללת TEE מופרדת למספר אזורים או מחיצות. מנגנוני המערכת נדרשים להבטיח, שלא יהיה ניתן לגשת או לשנות מידע השייך למחיצה אחת ממחיצות אחרות, שמשאבים משותפים לא יאפשרו דליפה של מידע מחיצה אחת לאחרת. בין המחיצה שבשליטת ה-TEE למחיצות הרגילות ישנו ערוץ תקשורת המאפשר העברת בקשות, לביצוע משימות שצריכות להתבצע בסביבה מהימנה. התקשורת בין המחיצות תתבצע אך ורק תחת בקרה ובאישור מפורש ושפרצת אבטחה במחיצה אחת לא תוכל להתפשט למחיצות אחרות. 

## מערכות הפעלה ל TEE

## תמיכה בחומרה

## הערות שוליים

קטגוריה:תקנים
קטגוריה:אבטחת מידע
ניקולאס סירי

**ניקולאס הרנן סירי קגנו** (בספרדית: **Nicolás Hernán Siri Cagno**; נולד ב-17 באפריל 2004) הוא כדורגלן אורוגוואי המשחק בעמדת החלוץ במונטווידאו סיטי טורק.

## קריירה
סירי החל את קריירת המשחק שלו בקבוצת הנוער של דאנוביו, וב-20 בספטמבר 2020 ערך את הופעת הבכורה שלו במדי הקבוצה הבוגרת, בתיקו 2–2 עם בוסטון ריבר. ב-19 במרץ 2021 כבש שלושער בניצחון קבוצתו 5–1 על בוסטון ריבר, והפך לשחקן השני הכי צעיר בהיסטוריה שכובש שלושער (אחרי טרבור פרנסיס) ולשחקן הדרום-אמריקאי הצעיר ביותר שעושה זאת (שיא שהחזיק עד אז דייגו מראדונה). ב-27 באוגוסט 2021 חתם על חוזה לשש עונות במונטווידאו סיטי טורק, ששייכת לקבוצת סיטי פוטבול.

### קריירת נבחרות
בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. הוא שיחק גם בגביע העולם בכדורגל עד גיל 20 - 2023, בו זכתה נבחרתו.

## תארים
;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דאנוביו
קטגוריה:כדורגלני מונטווידאו סיטי טורק
קטגוריה:אורוגוואים שנולדו ב-2004
מוסטפא כמאל פאשא (עיר)

**מוסטפא כמאל פאשא** (בטורקית: **Mustafakemalpaşa**) היא עיר ותת-נפה בנפת בורסה, במחוז מרמרה שבצפון-מערב טורקיה. העיר שוכנת על גדות . לפי אומדן רשמי משנת 2023 התגוררו בעיר 103,944 בני אדם.

## היסטוריה
נהוג לחשוב כי השם היווני העתיק של המחוז היה **קרמאסטה** (Κρεμαστή ביוונית עתיקה, **קירמאסטי** בטורקית מודרנית), תחת ממלכת ביתיניה, אך במחקר טענה זו אינה מקובלת. בסביבות שנת 300 לספירה, העיירה הפכה לדיוקסיה נוצרית. בשנת 1336 אורהן הראשון הכניס את העיר לאימפריה העות'מאנית. בשנים 1867–1922 הייתה קירמאסטיחלק ממחוז הודא-ונדגאר (Hüdavendigâr vilayet). במהלך מלחמת יוון–טורקיה סבלה העיר מהרס רב. בשנת 1925, בתום מלחמת העצמאות של טורקיה, החליטה מועצת העיר לשנות את שמה של העיר לכבוד המנהיג מוסטפא כמאל אטאטורק.

כלכלת העיר נסמכת בעיקר על חקלאות, גידול בעלי חיים, ודייג באגם אולואבאט. האזור עשיר במחצבים שונים: בור, ליגניט, ומעיינות עשירים במינרלים.
העיר מפורסמת גם בקינוחים הרבים המיוצרים בה, בעיקר הקינוח מוסטפא כמאל פאשא.

## אתרים
בעיר נמצאים מספר מסגדים, שרידי מצודה ביזנטית, ושרידים ארכאולוגים שונים: סרקופגים, כתובות וחפצי אמנות.

אתרי תיירות שונים בתחומי העיר:
* מעיינות חמים טונבולדק (Tümbüldek Kaplıcaları)
* מפל סואוצ'טו (Suuçtu Şelalesi)
* העיר העתיקה מילתפוליס (Miletepolis)
* מערת אייויני (Ayvaini Mağarası)

## ערים תאומות
* 
* 
* 
* 
* 

## קישורים חיצוניים

## הערות שוליים

קטגוריה:טורקיה: ערים
איגנסיו סוסה

**איגנסיו סוסה אוספיטל** (בספרדית: **Ignacio Sosa Ospital**; נולד ב-31 באוגוסט 2003) הוא כדורגלן אורוגוואי המשחק בעמדת הקשר בפניארול.

## קריירה
סוסה החל את קריירת המשחק שלו בקבוצת הנוער של פניקס, וב-3 ביולי 2021 ערך את הופעת הבכורה שלו במדי הקבוצה הבוגרת, בניצחון 2–1 על סרו לרגו.

### קריירת נבחרות
בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. הוא שיחק גם בגביע העולם בכדורגל עד גיל 20 - 2023, וסייע לנבחרתו לזכות בגביע.

## תארים
;פניארול
* אליפות אורוגוואי: 2024

;נבחרת אורוגוואי בכדורגל עד גיל 20
* גביע העולם עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פניקס
קטגוריה:כדורגלני פניארול
קטגוריה:אורוגוואים שנולדו ב-2003
אנדראש מיהאי

**אנדראש מיהאי** (במקור **מאוטנר**, בהונגרית: **Mihály András**; בודפשט, 6 בנובמבר 1917 – בודפשט, 19 בספטמבר 1993) היה מלחין, מנצח, נגן צ'לו יהודי-הונגרי, פרופסור באוניברסיטה, ראש קתדרה; מנהל מקהלות, המזכיר הכללי ולאחר מכן מנהל בית האופרה של בודפשט, מייסד ומנהל האנסמבל הקאמרי של בודפשט. כמלחין עטור פרסים זכה בפרס קושוט, פרס פרנץ ליסט, פרס האמן המצטיין, פרס האמן הדגול ופרס פרנץ ארקל.

## קורות חיים
אנדראש מאטונר השלים את לימודיו באקדמיה למוזיקה ע"ש פרנץ ליסט בשנים 1934 עד 1938 כתלמידם של אדולף שיפר (צ'לו), של אימרה ולדבאואר ושל ליאו ויינר (מוזיקה קאמרית). הוא למד קומפוזיציה באופן פרטי אצל פאל קדושה ואצל אישטוואן שטרסר. מ-1941 עד 1946 (בהפסקת תקופת גירושו כיהודי) ניצח על מקהלות פועלים, תוך שהוא זכה להכרה על נגינת יצירותיהם של אלבר ברג, ארנולד שנברג, פאול הינדמית ובלה בארטוק עם רביעיית כלי הקשת שלו. עם כניסת הגרמנים לממלכת הונגריה הוא נעצר וגורש ב-1944, נכלא במחנה הריכוז בוכנוואלד עד תום מלחמת העולם השנייה, הוא שרד, חזר לבודפשט ומונה לסולן הצ'לו של האופרה הממלכתית ההונגרית (בית האופרה של בודפשט), ובמשך שנה היה גם המזכיר הכללי של המוסד. משנת 1949 היה פרופסור למוזיקה קאמרית באקדמיה למוזיקה ע"ש פרנץ ליסט, ולאחר מכן (1950–1992) ראש הקתדרה. בין תלמידיו היו חברי רביעיית המיתרים בארטוק, רביעיית אדר ורביעיית טאקץ'-נאג'. בשנת 1968 הקים את האנסמבל הקאמרי של בודפשט, שמטרתו הייתה להפוך את המוזיקה העכשווית לפופולרית. מ-1962 עד 1978 היה גם מבקר המוזיקה של הרדיו ההונגרי, ומ-1978 עד 1987 היה מנהל בית האופרה. כמנצח ניצח כמעט על כל רפרטואר האופרה של המוסד.

## משפחתו
אנדראש מיהאי נולד במשפחה יהודית. הוריו היו עורך הדין דז'ה מאוטנר (1877–1931) וארז'בט גרוס (1890–1944), שנישאו ב-14 בנובמבר 1912 בבודפשט.
* אשתו הראשונה הייתה אגנש טאטלר, איתה נולד לו בן, טמאש מיהאי, מוזיקאי זוכה פרס קושוט, שהיה חבר בלהקת אומגה (הוא נפטר מסרטן ב-2020).
* אשתו השנייה הייתה קלרה א. פייפר, ממנה נולד לו עוד בן, ג'רג' מיהאי, מפיץ סרטים, מפיק סרטים, ממייסדי חברת אינטרקום (InterCom), ומומחה לתקשורת.
* אשתו השלישית הייתה צ'ילה וארגה, פסנתרנית, ממנה נולדו בנותיו, אסתר מיהאי ואנדראה מיהאי.

## פרסים
* פרס פרנץ ארקל (1952, 1954, 1964, 1967; פרס ממלכתי למלחינים מצטיינים, מנהלים מוזיקליים ופעילות אמנותית)
* פרס קושוט (1955; הפרס הממלכתי הגבוה בהונגריה, מקביל לפרס ישראל)
* פרס האמן המצטיין (1969)
* פרס פרנץ ליסט (1972)
* פרס האמן הדגול (1974)

## עבודותיו התאורטיות
* שאלות בסיסיות של תרבות המוזיקה; הוצאת סיקרה, בודפשט, 1947 (עלוני סמינר למנהלי תרבות)

## לקריאה נוספת
* מי זה מי בחיי המוזיקה ההונגרית? הוצאת מוזיקה, בודפשט, 1988. עמ' 304. 
* יאנוש קארפאטי: אנדראש מיהאי; הוצאת מוזיקה, בודפשט, 1965 (המלחינים ההונגרים של היום)

## קישורים חיצוניים

* oszk.hu – אנדראש מיהאי
* הנתונים של אנדראש מיהאי ב-geni.com
* bfz.hu – אנדראש מיהאי
* hirtv.hu – אנדראש מיהאי

## הערות שוליים

קטגוריה:מלחינים יהודים הונגרים
קטגוריה:מנצחים יהודים הונגרים
קטגוריה:מלחינים מן המאה ה-20
קטגוריה:מורים למוזיקה בהונגריה
קטגוריה:מבקרי מוזיקה יהודים
קטגוריה:בוגרי האקדמיה למוזיקה ע"ש פרנץ ליסט
קטגוריה:צ'לנים יהודים
קטגוריה:אסירים במחנה הריכוז בוכנוואלד
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:יהודים זוכי פרס קושוט
קטגוריה:יהודים זוכי פרס פרנץ ארקל
קטגוריה:הונגרים שנולדו ב-1917
קטגוריה:הונגרים שנפטרו ב-1993
אוסקר קורטס

**אוסקר מנואל קורטס קורטס** (בספרדית: **Óscar Manuel Cortés Cortés**; נולד ב-3 בדצמבר 2003) הוא כדורגלן קולומביאני המשחק בעמדות הקיצוני והקשר ההתקפי בקבוצת ספורטינג חיחון, בהשאלה מגלאזגו ריינג'רס.

## קריירה
קורטס החל את קריירת המשחק שלו בקבוצת הנוער של מיונאריוס, וב-12 בינואר 2022 ערך את הופעת הבכורה שלו במדי הקבוצה הבוגרת, בניצחון 1–0 על דפורטיבו פאסטו. ב-12 במאי 2022 כבש את שער הבכורה שלו, בתיקו 1–1 עם חגוארס קורדובה במסגרת הגביע הקולומביאני.

### קריירת נבחרות
בינואר 2023 שיחק עם נבחרת קולומביה בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת במקום השלישי. הוא שיחק גם בגביע העולם בכדורגל עד גיל 20 - 2023, בו הודחה נבחרתו על ידי איטליה ברבע הגמר. בטורניר כבש קורטס 4 שערים ובישל שניים נוספים, ובכך סיים במקום השלישי בטבלת מלך השערים (אחרי צ'זארה קזאדיי ומרקוס לאונרדו) וזכה ב"נעל הארד".

## תארים
;אישי
* נעל הארד של גביע העולם בכדורגל עד גיל 20 (2023)

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:קשרי כדורגל קולומביאנים
קטגוריה:כדורגלני מיונאריוס
קטגוריה:כדורגלני לאנס
קטגוריה:כדורגלני גלאזגו ריינג'רס
קטגוריה:ספורטאים זרים בצרפת
קטגוריה:ספורטאים זרים בסקוטלנד
קטגוריה:קולומביאנים שנולדו ב-2003
קטגוריה:כדורגלני נבחרת קולומביה
קטגוריה:כדורגלני ספורטינג חיחון
פרנקו גונזלס

**פרנקו גונזלס פרננדס** (בספרדית: **Franco González Fernández**; נולד ב-22 ביוני 2004) הוא כדורגלן אורוגוואי המשחק בעמדת הקשר התקפי בדאנוביו.

## קריירה
גונזלס החל את קריירת המשחק שלו בקבוצת הנוער של דאנוביו, וב-2 באפריל 2022 ערך את הופעת הבכורה שלו במדי הקבוצה הבוגרת, בתיקו 0–0 עם מונטווידאו וונדררס.

### קריירת נבחרות
בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. גונזלס שיחק גם בגביע העולם בכדורגל עד גיל 20 - 2023, כבש שני שערים בשלב הבתים, כולל שער ניצחון בפנדל בדקה ה-93 במשחק נגד תוניסיה, וסייע לנבחרתו לזכות בגביע.

## תארים
;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דאנוביו
קטגוריה:אורוגוואים שנולדו ב-2004
נוצה (חומר גלם)

[250px|ממוזער|שמאל|כובע עשוי נוצות ששימש [רופא מבני הפומו.]]
נוצות משמשות את האדם כחומר גלם ליצירת מוצרים שונים מקדמת דנא. מכיוון שהנוצות עשויות מקרטין, הן מתפרקות באיטיות יחסית ומאפשרות מוצרים עמידים.

## שימושים
[175px|ממוזער|שמאל|[קאהילי ]]
### שימושים היסטוריים

* ניצוי של חיצים - חיבור נוצות למוטות של חיצים מייצב את מעופם.
* מניפות - בקברו של תות אנך אמון נמצאו מניפות זהב עם נוצות יען, שתאמו את התמונות על הקירות. באמריקה הקדומה, האצטקים, המאיה והתרבויות הדרום האמריקאיות השתמשו בנוצות במניפותיהם, והיו לכך הקשרים דתיים. גם המילה ההינדית למניפה היא פנקהא, ששורשה במילה "נוצה" או במילה "כנף". 
* שימוש בקדרות לחיזוק כלי חרס.
* מילוי של מצעים ושמיכות
* קולמוסים
* מאבק נוצות

### שימושים מודרניים

תעשיית העופות מייצרת כמויות גדולות של פסולת מנוצות. פסולת נוצות משמשת במספר יישומים תעשייתיים כמצע לגידול חיידקים, לייצור פולימרים מתכלים ואנזימים.

### שימושים דקורטיביים ואמנותיים

נוצות מרבות לשמש את האדם לקישוט. קישוט כובעים בנוצות הוא כנראה השימוש הנפוץ ביותר בנוצות, אך גם אביזרי אופנה אחרים כצעיפים, עגילים, תיקים, וסלים מקושטים בנוצות.

שימוש נוסף בנוצות נעשה ביצירות אמנות.

## קישורים חיצוניים

## הערות שוליים

קטגוריה:מוצרים מן החי
קטגוריה:חומרי גלם
קטגוריה:תוצרי לוואי
קטגוריה:נוצות
מרטין דין

**מרטין כריסטופר דין** (באנגלית: **Martin Christopher Dean**; נולד ב-14 במרץ 1962) הוא היסטוריון בריטי העובד במכון המחקר של מוזיאון ארצות הברית לזכר השואה. בעברו עבד כהיסטוריון במחלקת פשעי המלחמה של הסקוטלנד יארד.

## כתביו

## קישורים חיצוניים

* **[[אנציקלופדיה של המחנות והגטאות]]** (כרך II), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס 
* Robbing the Jews: The confiscation of Jewish property in the Holocaust, 1933-1945. עליו זכה ב לשנת 2008.

## הערות שוליים

קטגוריה:חוקרי השואה
קטגוריה:היסטוריונים בריטים
קטגוריה:בריטים שנולדו ב-1962
קטגוריה:זוכי הפרס הלאומי לספרים יהודיים
סבסטיאנו דספלנצ'ס

**סבסטיאנו דספלנצ'ס** (באיטלקית: **Sebastiano Desplanches**; נולד ב-11 במרץ 2003) הוא כדורגלן איטלקי המשחק בעמדת השוער בפסקארה, בהשאלה מפלרמו.

## קריירה
דספלנצ'ס החל את קריירת המשחק שלו בקבוצת הנוער של אינטר מילאנו, ובגיל 11 עבר לקבוצת הנוער של מילאן. הוא שיחק עם קבוצת הנוער בליגה ובליגת האלופות לנוער, ואף היה חלק מסגל הקבוצה הבוגרת במשחקי הסרייה א' וליגת האלופות. בספטמבר 2022 עזב את הקבוצה ועבר לוויצ'נצה מהסרייה ג'. לאחר שלא קיבל הזדמנות לשחק, ב-5 בינואר 2023 הושאל עד לתום העונה לטרנטו, גם היא מהסרייה ג'. הוא ערך את הופעת הבכורה שלו בליגה ב-1 בפברואר 2023, בתיקו 1–1 עם ארזינאנו.

ב-17 ביולי 2023 חתם בפאלרמו מסרייה ב'.

### קריירת נבחרות
לאחר ששיחק בכל נבחרות איטליה הצעירות, ביוני 2022 שיחק בטורניר אליפות אירופה בכדורגל עד גיל 19 - 2022, בו הודחה נבחרתו בשלב חצי הגמר. הוא שיחק גם בגביע העולם בכדורגל עד גיל 20 - 2023, בו הפסידה נבחרתו בגמר לאורוגוואי. על משחקיו בטורניר הוא זכה ב"כפפת הזהב", הפרס המוענק לשוער הטוב ביותר בטורניר.

## תארים
;נבחרת איטליה בכדורגל עד גיל 20
* סגנות גביע העולם בכדורגל עד גיל 20 (2023)

;אישי
* כפפת הזהב של גביע העולם בכדורגל עד גיל 20 (2023)

## קישורים חיצוניים

## הערות שוליים

קטגוריה:כדורגלנים איטלקים
קטגוריה:שוערי כדורגל איטלקים
קטגוריה:כדורגלני ויצ'נצה
קטגוריה:כדורגלני טרנטו
קטגוריה:כדורגלני פלרמו
קטגוריה:איטלקים שנולדו ב-2003
קטגוריה:כדורגלני פסקארה
Privilegium de non tolerandis Christianis

**Privilegium de non tolerandis Christians** (מלטינית: **הזכות שלא לסבול נוצרים**, קרי: **פְּרִיבִילֵגְיוּם דֵה נוֹן טוֹלֵרַנְדִיס כְּרִיסְטִיאַנְס**) הייתה פריווילגיה, כתב זכות שהעניקו השליטים המקומיים בפולין. במסגרת כתב הזכות הזה, לא התאפשר לנוצרים להתגורר ברובע היהודי. כתב הזכות נועד במקור להוות משקל נגד לכתב שפורסם נגד היהודים והגביל את מקומות מגוריהם לרובע היהודי העירוני גרידא. כתב הזכויות הזה הוחל בקז'ימייז' ובלובלין ב-1568, וכן בפוזנן ב-1633.

## ראו גם
* Privilegium de non tolerandis Judaeis

## הערות שוליים

קטגוריה:פריווילגיה (כתב זכות)
דיין סקרלט

**דיין פארל סקרלט** (באנגלית: **Dane Pharrell Scarlett**; נולד ב-24 במרץ 2004) הוא כדורגלן אנגלי המשחק בעמדת החלוץ בטוטנהאם הוטספר.

## קריירה
סקרלט החל את קריירת המשחק שלו בקבוצת הנוער של טוטנהאם הוטספר, וב-26 בנובמבר 2020 ערך את הופעת הבכורה שלו בקבוצה הבוגרת, כשהחליף את לוקאס מורה בניצחון קבוצתו 4–0 על לודוגורץ ראזגרד במסגרת שלב הבתים של הליגה האירופית. הופעה זו, בגיל 16 שנים ו-247 ימים, הפכה אותו לשחקן הצעיר ביותר שהופיע במשחק תחרותי עבור טוטנהאם, אך שיא זה נשבר ב-10 בינואר 2021 בידי אלפי דיווין, שערך את הופעת הבכורה שלו בגיל 16 שנים ו-163 ימים. ב-7 בפברואר 2021 ערך את הופעת הבכורה שלו בפרמיירליג בניצחון קבוצתו 2–0 על ווסט ברומיץ' אלביון, והפך לשחקן הצעיר ביותר שעושה זאת במדי טוטנהאם, בגיל 16 שנים ו-320 ימים. בסוף עונת 2021/2022, האריך את חוזהו בקבוצה עד לתום עונת 2025/2026.

ב-27 ביולי 2022 הושאל לעונה אחת לפורטסמות' מהליגה האנגלית השלישית. הוא ערך את הופעת הבכורה שלו ב-5 באוגוסט 2022, בניצחון 2–0 על צ'לטנהאם, והבקיע את שערו הראשון ב-27 באוגוסט, בניצחון קבוצתו 1–0 על פורט וייל.

### קריירת נבחרות
לאחר ששיחק בכל נבחרות אנגליה הצעירות, ביוני 2022 שיחק בטורניר אליפות אירופה בכדורגל עד גיל 19 - 2022, בו זכתה קבוצתו לאחר שניצחה 3–1 את נבחרת ישראל בכדורגל עד גיל 19 במשחק הגמר. הוא שיחק גם בגביע העולם בכדורגל עד גיל 20 - 2023, בו הפסידה נבחרתו בשמינית הגמר לאיטליה.

## תארים
;טוטנהאם הוטספר
* הליגה האירופית : 2025
;נבחרת אנגליה בכדורגל עד גיל 19
* אליפות אירופה בכדורגל עד גיל 19 (2022)

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני פורטסמות'
קטגוריה:אנגלים שנולדו ב-2004
בשורות טובות (שיר של חנן בן ארי)

**בשורות טובות** הוא שיר של הזמר-יוצר הישראלי חנן בן ארי. השיר נכתב והולחן על ידי בן ארי, והופק ועובד בידי המוזיקאי הישראלי אייל מזיג. הוא יצא לאור כסינגל ב-20 במרץ 2018 ונכלל באלבום האולפן השני של הזמר, "לא לבד", שיצא באפריל 2018. נכון לאוגוסט 2025 לשיר זה יש מעל 3.3 מיליון צפיות ביוטיוב.

## רקע
ב־19 במרץ 2018 חשף בן ארי כי למחרת הוא יפרסם סינגל חדש תוך שהוא חושף את עטיפת הסינגל. ב-20 במרץ פורסם השיר, ובן ארי כתב טקסט המסביר על משמעותו:

השיר נכתב והולחן על ידי בן ארי, והופק ועובד בידי המוזיקאי הישראלי אייל מזיג. לאחר שהסינגל נכלל באלבום האולפן השני של הזמר, "לא לבד", שיצא באפריל 2018, כתב בן ארי על השיר:

## השיר
"בשורות טובות" הוא שיר באורך של 3:43, בו פונה הכותב אל בת זוגו ומציע שתבשר לו בשורות טובות תוך שהוא מפרט מגוון של בשורות כאלה. את השיר שר הזמר בן ארי, בליווי גיטרות בביצוע אבי סינגולדה ועומרי אגמון, תופים בידי רון אלמוג, בס בידי אייל מזיג, ופסנתר וקלידים בידי איתמר גרוס. כמו כן נשמעים קולות סקסופון ובריטון בביצוע עופר פלד, וקולות טרומבון בידי יאיר סלוצקי.

## קבלה ביקורתית
מבקרת המוזיקה תימורה לסינגר כתבה בגלובס כי בן ארי, בעל הסטנדרטים הגבוהים, ויתר לעצמו בכתיבת שיר זה כשחרז בבנאליות את המילה "אמש" עם "שמש". אורי קול מעיתון הארץ כתב כי הסינגל של חנן בן ארי הוא קריאה מזויפת לאחדות.

## מיקומי שיא

## קישורים חיצוניים

## הערות שוליים

קטגוריה:שירי חנן בן ארי
קטגוריה:שירים שנכתבו על ידי חנן בן ארי
ג'יימס הומברט קרייג

**ג'יימס הומברט קרייג**, באנגלית: **James Humbert Craig** (12 ביולי 1877 - 12 ביוני 1944) היה צייר אירי. הוא נטש את הקריירה בעסקים, למד זמן קצר בבית הספר לאמנות בבלפסט, והפך לצייר נופים אוטודידקט. בין הנופים האהובים עליו היו דינגול, קונמארה והאגמים.

## ביוגרפיה
### ראשית חייו
קרייג היה בנו של אלכסנדר קרייג, יבואן תה מבלפסט. אמו, מארי סבין מטזן, הייתה ילידת שווייץ שהגיעה ממשפחת אמנים בלוזאן. ג'יימס קרייג גדל בבית עשיר בו קיבל חינוך פרטי. 

הוא היה חובב ספורט, בעיקר מקצועות שקשורים לים. הקסם של הים חדר לתוך אהבתו לאמנות, והוא הקדיש זמן רב לצייר את החוף הצפוני של אירלנד.

קרייג היה ילד מוכשר מאוד, הוא ניגן עם התזמורת הפילהרמונית של בלפסט מדי פעם.  כיוון שהיה בן יחיד קרייג החל ללמוד עסקים. עם זאת, קרייג עזב את הקולג' לאחר שנה אחת והיגר לאמריקה, אך חזר לאירלנד והחל לצייר את הנופים שאותם אהב - בעיקר החוף .

### קריירה
התערוכה הראשונה של קרייג הייתה ב-1915 באקדמיה המלכותית היברניאן. קרייג היה חבר באגודות ובאקדמיות רבות במהלך בקריירה שלו. בשנת 1920, הוא הצטרף לאגודת האמנות של בלפסט עד 1930 כאשר היא הפכה לאקדמיה לאמנויות של אלסטר, שבה גם הפך לחבר נבחר. ב-1921 הוא גם הפך לחבר באגודה אחרת באלסטר, הנקראת אגודת הציירים של אלסטר. שנת 1928 הייתה שנה מוצלחת עבור קרייג, מכיוון שהוא לא רק הציג את עבודותיו באגודת האמנויות היפות בלונדון, הוא גם הפך לחבר באקדמיה המלכותית היברניאן במהלך השנה.
ממוזער|303x303 פיקסלים|נוף כפרי,
קרייג החל לזכות בהכרה לאומית רבה ואף קיבל את ההזדמנות לייצג את ארצו באולימפיאדת לוס אנג'לס 1932 בתחרות האמנות. קרייג בחר לא לצייר עבור כסף, הוא צייר רק כשהרגיש השראה או היה במצב רוח מתאים. קרייג טייל בכל רחבי אירופה כולל צפון ספרד, שווייץ ודרום צרפת. אף שהמקום האהוב עליו לצייר היה באירלנד.

קרייג אהב לצייר בחוץ. הוא אמר פעם ש"אם ציירים רק היו יודעים את קסמם של האגמים, הם היו מגיעים מכל חלקי העולם כדי לתאר אותם על בד קנבס".

קרייג עבד ממש עד מותו ב-1944, כשנסע לדוניגול לצייר, אך חלה ונאלץ לחזור.

קרייג כאמן התרחק מרעיונות המודרניזם באמנות, למרות שהם נפוצו באופן נרחב. במקום זאת, הוא החליט להמשיך בנושאים איריים טיפוסיים.

## גלריה

 File:A View of Port na Blagh, Sheephaven Bay, County Donegal .PNG
File:The Harbour, Leenane .PNG
File:The End of the Glen .PNG


## קישורים חיצוניים

## הערות שוליים

קטגוריה:ציירים אירים
קטגוריה:ילידי 1877
קטגוריה:נפטרים ב-1944
קלע חד

**קלע חד** (שם בין-לאומי: **Sky Sonic**, תרגום מילולי: "קול שמיים" או "קולי בשמיים") הוא טיל מיירט, שמפותח על ידי חברת רפאל הישראלית, ונועד ליירט טילים היפרסוניים מתמרנים.

## רקע

טיל היפרסוני הוא נשק בעל יכולת תמרון, שנע במהירות שגא קולית, פי 5 או יותר ממהירות הקול.

נכון לשנת 2023 אין מערכת יירוט ייעודית לפגיעה בטיל מתמרן במהירות כזו.

## פיתוח
ב־14 ביוני 2023 פרסמה חברת רפאל - מערכות לחימה מתקדמות על פיתוח טיל מיירט בעל יכולת תמרון מתקדמת, שנועד ליירט טילים היפרסוניים מתמרנים. הפרסום נעשה על רקע כוונת החברה להציג את הטיל בביתן שלה בתערוכת הסלון האווירי בפריז, שתיערך שבוע לאחר מכן בלה בורז'ה בצרפת. המערכת נמצאת בשלב הפיתוח וטרם בוצעו בה ניסויים.

## מאפיינים
### יכולות הטיל
עבור הטיל פותחו אמצעי גילוי ומעקב מתקדמים, הכוללים מערכת חיישנים מסונכרנים לשם גילוי הטיל ההיפרסוני ומעקב אחר מיקומו, וכן יכולת בניית מסלול טיסה גמיש המתביית על הטיל ההיפרסוני, שנע במהירות שגא-קולית ובמסלול שאינו בליסטי.

דווח שלמערכת יכולת ליירט מערכות הנעות במהירות של מעל 10 מאך.

### אופן היירוט
היירוט מבוצע בגבהים שבין 20 ל-70 ק"מ, שבהם מערכות נ"מ אינן יעילות, ונעשה באופן דו-שלבי: פגיעה ישירה של הטיל המיירט בטיל ההיפרסוני, ויצירת פיצוץ של הטיל המיירט ליד הטיל ההיפרסוני שגורם להשמדתו.

## ראו גם
* קלע דוד
* אור איתן

## הערות שוליים

קטגוריה:ישראל: מערכות הגנה נגד טילים
קטגוריה:רפאל: טילים
קטגוריה:טילי קרקע-אוויר ישראליים
קטגוריה:ישראל: מיזמי ביטחון עתידיים